
Αυσϊγαςοϊ 

ΕχρἰΙογίηρ ἴμε σἰαϊως οἵ ποηπ-οἰϊζθηςΗΙϊρ ἵπ απϊἰαµΤγ ννθ νν]]ἱ «Πονν Πε εΠαγαςϊςηϊςῖἰες οἱ ρορι|αϊίοη 
ΡΓοιρς οἱ ποη-οἰτιζθης ἵη ἴννο αἰ[ῆεγεηϊ απεἰθηῖ οἶτίες-ςσίαϊςθς νΜΙΤΏ ραΓαΙἱ6ἱ εοιΓς6 ἰπ απεἰθεηῖ ἴἶπ]ες, 
Αἴπθης απα 5ραγία, αθ]ἰπι[ίης ἰΠαίγ εοπἰγἰοµϊίοη ἴο οἰῖγ [ο απαά -ἴο ἴπαο οχιθηϊ ἴΠαϊ Τῃίς ἰς 
Ροςςἱρἰ6- νε ννί «οπΊραΓ6 ἵπθπι ννίτη ἴπα ροριαϊίοη ργουωρς οἳ εἰϊϊζεης οἱ πογίῃεθγη εομηῖγίος, 
ΝΝΠΟ [να απαά ννοΓΚκ ἱΙθραίἱγ ο: ἴεραί]γ ἰπ πιοάσγη «Γ6θς6. οἶποῬ ἴῃθ ἴἶπια οἱ ννγΙίηρ ἴΠίς 65ςαγ, 
ΠΊΗΟΠ Πὰς οΠβηρθα αΓαπιαϊἰσαΙΙγ ἰηπ γαἰαϊίοη ἴο ἴπε ἰσσμς οἱ ἱπιπιίργαϊίοη, Ὀμϊ ἴηε ργορογίίοης 

Γο]αῖθςα ρο[ἱτίσα[ γἱρῃῖς. 


Διερευνώντας το σἰαΐιμς της έννοιας του µη πολίτη στην αρχαιότητα θα επιχειρήσουµε να 
δείξουµε τα χαρακτηριστικά των πληθυσμιακών οµάδων των µη πολιτών σε δύο διαφορετικές 
πόλεις µε παράλληλη πορεία στους αρχαίους χρόνους, την Αθήνα και τη Σπάρτη, να 
οριοθετήσουµε την προσφορά τους στη ζωή της πόλης και -στο βαθµό που τούτο είναι εφικτό- 
να τις συγκρίνουμε µε τις πληθυσμιακές οµάδες υπηκόων βορειοτέρων χωρών, που ζουν και 
εργάζονται σύννοµα ή παράνομα στην σύγχρονη Ελλάδα. Από την εποχή συγγραφής του 
παρόντος, πολλά άλλαξαν δραματικά σε σχέση µε το μεταναστευτικό ζήτημα, ὠστόσο οι 
αναλογίες παραμένουν, υποδεικνύοντας την παραμορφωμµένη ενίοτε οπτική γωνία µε την 
οποία εξετάζουμε το Φαινόμενο μετανάστευση και τα συναφή πολιτικά δικαιώµατα. 


Παρόλο που οι δούλοι και οι είλωτες σε Αθήνα και Σπάρτη αντίστοιχα ανήκουν στην κατηγορία 
των µη πολιτών, δεν θα ασχοληθούμε µαζί τους, καθώς τούτο έχει γίνει εκτενώς σε 
προηγούµενη δημοσίευση]. Ωστόσο, καθίσταται σχεδόν απαραίτητο να αναφερθούμε στην 
ιδέα του πολίτη και του µη πολίτη και να προσπαθήσουμε να ξεκαθαρίσουµε το ιδεολογικό 
υπόβαθρο της κάθε έννοιας στις πιθανές διαστρωματώσεις της, ὠὦστε να δούµε τον γενικό 
κανόνα πίσω από τις ιδιαιτερότητες που χαρακτηρίζουν το πολιτικό σύστηµα της κάθε µίας 
πόλης χωριστά και να αιτιολογήσουµε γιατί στις πληθυσμιακές οµάδες των µη πολιτών δεν 
περιλαμβάνεται ο γυναικείος πληθυσμός, που σαφώς στερείται πολιτικών δικαιωμάτων. 


Πολίτες και µη πολίτες 

Στα Πολιτικά ο Αριστοτέλης βεβαιώνει ότι η πόλις δεν χρειάζεται να συνδυάζεται µε µια 
συγκεκριμένη γεωγραφική θέση”. Όμως, η έννοια της χωρικής οριοθέτησης είναι ιστορικά 
συνδεδεμένη µε την έννοια της πόλης-κράτους και πολύ περισσότερο µε την ιδέα της 
υπηκοότητας. Η παροχή της ιδιότητας του πολίτη και η διάκρισή του απὀ τον µη πολίτη ανήκει 


Ἰ Καλογερόπουλος 2007, 41-50. 

“ιστορικά, οι πολίτες διάφορων πόλεων-κρατών µετακίνησαν απλά ολόκληρο το κράτος τους σε 
µια νέα θέση. Είναι κλασικό το παράδειγµα των Ιώνων της Φώκαιας και της Τέω, που μετέφεραν τις 
πόλεις τους στην Ιταλία (Ελέα) ή τη Θράκη (Άβδηρα) αντίστοιχα, για να αποφύγουν τον Πέρση βασιλέα 
Κύρο. Βλ. επίσης, Μαηπνίϊε 1990, 39. 


25 


στον σκληρό πυρήνα της κρατικής κυριαρχίας, έτσι όπως διαμορφώθηκε βάσει 
πολιτικοοικονομικών συγκυριών και θρησκευτικὠν πεποιθήσεων στις πόλεις-κράτη της 
Κλασικής αρχαιότητας, χαρακτηριστικά παραδείγματα των οποίων αποτελούν η Σπάρτη και η 
Αθήνα. 


Ως πολιτικές και οικονομικές συγκυρίες θεωρούμε εκείνες που διαμορφώνουν την ιδεολογική 
σχέση πόλης-κράτους και πολίτη, ορίζοντας ταυτόχρονα καιτη διάκρισή του απὀ τον µη πολίτη. 
Είναι εκείνες που διαμόρφωσαν την ιδεολογία του τι είναι θέλτιστος πολίτης και την ίδια 
στιγµή ευνόησαν τη συµµετοχή των µη-πολιτών στα οικονομικά δρώμενα της πόλης-κράτους". 
Ως θρησκευτικές πεποιθήσεις εννοούμε τον ρόλο που έπαιξαν τα τοπικά ιερά -αστικά ή µη- 
στην εδραίωση µιας θρησκευτικής συνοχής”, απὀ την οποία εξαρτάτο άµεσα η ιδιότητα του 
πολίτη Και η διαφορά του από τον µη πολίτη. Σε ένα πρωτογενές επίπεδο ο νόμος είναι 
συνέπεια της ιδέας του ιερού. Το ιερό στις αρχαϊκές κοινωνίες επιβάλλει Κανόνες 
συμπεριφοράς και οι κανόνες συμπεριφοράς στην ιστορική τους πορεία καταγράφονται ως 
νόμοι, γύρω από τους οποίους συσπειρώνεται µια κοινότητα µε θρησκευτική ενότητα. Ο ξένος 
δεν µπορεί να συμμετέχει στη λατρεία του ιερού, δεσμευμµένος από ττις ευλογίες ή τις κατάρες 
που ξεστοµίζονται για την προστασία της κοινότητας. Η παρουσία του είναι µίασμα, 
είναι ἴαθιυ για τη θρησκευτική λειτουργία και συνεπώς δεν µπορεί να υπερβεί την αόρατη 
διαχωριστική γραµµή που περιβάλλει και προστατεύει τον γνήσιο πολίτη ως µέλος µιας 
κοινότητας. 


Αυτός είναι και ο βασικότερος πιθανώς λόγος για τον οποίο δεν μπορούμε να εντάξουµε τις 
γυναικείες πληθυσμιακές οµάδες στην κατηγορία των µη πολιτών, παρόλο που εμφανώς οι 
γυναίκες της αρχαιότητας στερούνται πολιτικών δικαιωμάτων. Η γυναίκα ὡς ιέρεια είναι 
απόλυτα αναγκαία για τη λειτουργία του ιερού και η παρουσία της -τουλάχιστον στα 
Θεσμοφόρια και τα Παναθήναια- εγγυάται τη σχέση της γης και του θεσμού πόλης-κράτους 
Ακόμα και ο Αριστοτέλης µε τους αυστηρούς ενίοτε διαχωρισμούς του αναφέρει έστω και 
καταχρηστικά τον όρο πολίτιδα;, γεγονός που αιτιολογεί εν µέρει την θέση µας. Ένας άλλος 
λόγος είναι ο ρόλος της γυναίκας στην εξασφάλιση της κληρονοµικής διαδοχής και συνεπώς 
του κληρονομικού δικαιώματος του πολίτη΄. 


Μη πολίτες, λοιπόν, στην αρχαιότητα θεωρούνταν όλοι εκείνοι οι ελεύθεροι πολίτες που δεν 
πληρούσαν τις πολιτικές, οικονομικές και θρησκευτικές προὐποθέσεις του πολίτη. Δεν διέθεταν 
ακίνητη περιουσία ή πρόσβαση στην πολιτική ιεραρχία και συνεπώς δεν μπορούσαν να 
παρέμβουν στις αποφάσεις της πόλης-κράτουςξ. Ας δούµε τώρα µε ποιο τρόπο συνυπήρξαν µε 
τους γνήσιους πολίτες οι πληθυσμιακές οµάδες των µη πολιτών σε δύο χαρακτηριστικά 
παραδείγματα ελληνικών πόλεων, την Αθήνα καιτη Σπάρτη. 


Αρχαία Αθήνα 





3 Ἡ άρνηση εν γένει του Αριστοτέλη να αποδώσει την ιδιότητα του πολίτη στον χειρώνακτα, 
αντανάκλαση της γενικότερης ιδεολογίας της εποχής του, αφήνει ένα παραγωγικό κενό που ευνοεί κατά 
την ἀποψή µας την αθρόα συρροή µετοίκων. Περισσότερα για το θέµα βλ. Βοιρεαιά 1996, 67. 

Ρο[ίρπας 2000, 113. 

ΣΒλ. Λεξικό Σουΐδα, 414, λήμμα Εξαράσασδαι. «το εκτελέσαι τα αράς, τουτέστι τας ευχάς ας επί 
ταις ιδρύσεσι των ναών ειώθασι ποιείσαι». 

ὀΣακελαρίου 2000, 129, σηµ. 2. 

7 Εἰπίεγ 1985, 92. 

Ἀσακελαρίου 2000, 132. 

Στην Αθήνα οι µέτοικοι είναι εκείνοι που απαρτίζουν την πληθυσμιακή ομάδα των µη πολιτών. 
Πολιτικά δικαιώµατα στην Αθήνα χορηγούνταν µόνο σε ειδικές περιπτώσεις κατά τις οποίες µη 
πολίτες πρόσφεραν σημαντικές υπηρεσίες στην πόλη Και μπορούσαν να γίνουν ισοτελείς", 
αλλά όχι πολίτες!'. Αυτή ήταν η προστασία του συστήµατος, καθώς ο ξένος δεν μπορούσε να 
συμμετέχει στις αποφάσεις του δήµου ή να διεκδικήσει κάποιο είδος πολιτικής εξουσίας. Όσον 
αφορά στην οικονομική βοήθεια της αθηναϊκής δημοκρατίας προς τους µη πολίτες ήταν 
μάλλον ανύπαρκτη, καθώς δεν δικαιούνταν μισθού. Αντίθετα, υπήρξαν οικονομικές 
υποχρεώσεις των µετοίκων προς την πόλη, όπως το µετοίκιον”΄, που συγκαταλεγόταν στα 
επίσηµα έσοδα του κράτους ή τα θεωρικά (για τους εὐπορους µέτοικους). Η αθηναϊκή 
δημοκρατία δεν κατόρθωσε, παρά τον γόνιμο σπόρο της, να μεταβληθεί σε οικονομική 
δημοκρατία. Το μικρό χρονικό διάστηµα των μεταρρυθμίσεων που απέδωσαν µετά τους 
περσικούς πολέμους ένα είδος οικονοµικής δημοκρατίας, δεν διατηρήθηκε επί μακρόν και δεν 
αγκάλιασετις πληθυσμιακές οµάδες των µη πολιτών. 


Ο αριθµός των µη πολιτών είναι πρακτικά αδιευκρίνιστος. Οι πόλεις στην κλασική περίοδο 
ήταν πληθυσμιακά µικρές. Δεν αριθμούσαν στην πλειονότητά τους πάνω απὀ 10.000 πολίτες 
µε εξαίρεση την Αθήνα, η οποία στην περίοδο της δηµογραφικής ακµής της αριθμούσε 
περίπου 45.000 πολίτες, άτοµα δηλαδή που είχαν πολιτικά δικαιώµατα”. Οι γυναίκες, οι 
µέτοικοι και οι δούλοι που αποτελούσαν την πλειοψηφία, στερούνταν πολιτικών δικαιωμάτων. 
Κατ’ εκτίµηση, λοιπόν, υπολογίζουμε ένα ποσοστό που αγγίζει το 1/3 του συνολικού 
πληθυσμού της Αθήνας, αν υποτεθεί ότι στην περίοδο της δηµογραφικής ακμής της ο 
συνολικός πληθυσμός ἐφθανε τον εκπληκτικό για την εποχή αριθµό των 100.000 περίπου 
ατόμων. 


Οι µέτοικοι συμμετείχαν ενεργά στις στρατιωτικές δραστηριότητες ὡς στρατιώτες κυρίως σε 
συνοριακά Φφυλάκια"”, όπως επίσης και στους περισσότερους παραγωγικούς τοµείς και όσον 
αφορά στο εμπόριο, ο ρόλος τους είναι κυριαρχικός'. Τα µεγάλα δηµόσια έργα”, οι 
περισσότερες βιοτεχνίες και αρκετά επαγγέλματα που σχετίζονταν µετις επιστήµες, τις τέχνες, 
τη φιλοσοφία και τη ρητορική είχαν περιέλθει στα χέριατους:». Ο Αναξαγόρας, ο Δημόκριτος, ο 
ἱππόδαμος, ο Αριστοτέλης και άλλες σημαντικές φυσιογνωμίες της κλασικής Αθήνας είναι 
παραδείγματα τέτοιων ανθρώπων που δεν κατείχαν την ιδιότητα του πολίτη, αλλά πρόσφεραν 
σημαντικές υπηρεσίες στην πόλη. 


Παρατηρούμε, λοιπόν, ότι στο πολιτικοοικονοµικό σύστημα της Αθήνας υπάρχουν σαφείς 
διαχωριστικές γραµµές, όσον αφορά στα δικαιώµατα του πολίτη και του µη-πολίτη. 
Αντιλαμβανόμαστε ὁτι ο ιδιοκτήτης γης «πολίτης Αθηναίος- έχει την εξουσία και τον απόλυτο 
έλεγχο του κράτους και των φορέωντου, ενώ ο µη-πολίτης είναι µέλος αυτής της οργανωμένης 


ἈΣακελαρίου 2000, 138. 

19 Οι τραπεζίτες Πασίων ή ο Φορμίων που απέκτησαν πλήρη πολιτικά δικαιώµατα είναι σπάνιες 
εξαιρέσεις που επιβεβαιώνουν μάλλον τον κανόνα. Βλ. Σακελαρίου 2000, 36-37. 

1 Σακελαρίου 2000, 140. 

12 ΑπαΓθννος 1987, 104 «Όχι θέθαια ότι στην Αθήνα παρακολουδούσαν ταχτικά τις συνεδρίες της 
εκκλησίας του δήµου περισσότεροι απὀό ένα μικρό ποσοστό (σε εποχή που µπορεί να υπήρχαν ακόµη και 
45 χιλιάδες πολίτες µε δικαίωµα ψήφου ...». 

ἸἈΣακελαρίου 2000, 140. 

Ἰ"Σακελαρίου 2000, 139. 

5 ΑπαΓεννες 1987, 206-208. 

16 ΑΠάΓθννος 1987, 177. 

Κοινωνίας µε σηµαντική προσφορά τουλάχιστον στον οικονομικό τοµέα, αλλά ξένος" σε εκείνα 
τα θέµατα που αφορούν στα προνόμια του γνήσιου Αθηναίου, (πολιτική ιεραρχία, ακίνητη 
περιουσία, ιερατικά και στρατιωτικά αξιώματα). 


Αρχαία Σπάρτη 

Στην Σπάρτη, ένα διαφορετικό κοινωνικό μοντέλο, οι γνήσιοι πολίτες ή όμοιοι ήταν θεωρητικά 
ίσοι. Οι µη πολίτες, ελεύθεροι κάτοικοι των περιχώρων, ἡἠ περίοικοι, ζούσαν µε σχετική 
αυτονομία σε πόλεις η κώμες της ευρύτερης περιφέρειας, χωρίς να διαθέτουν λόγο στον 
χειρισμό των κρατικών υποθέσεων .. 


Το κοινωνικό σύστημα που διαμόρφωσε τη σχέση πολιτών και µη πολιτών στη συγκεκριμένη 
πόλη-κράτος είναι διαφορετικό και βασίζεται σε µια µοναδική παραδοχή. Στην Σπάρτη ο 
πολίτης είναι ταυτόχρονα και στρατιώτης, όµως ο κλήρος του ανήκει ουσιαστικά στο κράτος. 
Επίσης, οι Σπαρτιάτες δεν σχετίζονται µε παραγωγικά επαγγέλματα, αφού η προεξέχουσα 
ιδιότητά τους εἶναι η στρατιωτική!. Η συµµετοχή των πολιτών στις µεγάλες αποφάσεις της 
πόλης ήταν μάλλον περιορισµένη΄”, πολύ περισσότερο για τους περίοικους, που συνέθεταν την 
πληθυσμιακή οµάδα των µη πολιτών. Οι περίοικοι στην περίπτωση της Σπάρτης είναι οι 
κάτοικοι που ζουν στις περιοχές γύρω απότις τέσσερεις κώμες στις οποίες είχαν εγκατασταθεί 
οι Σπαρτιάτες πολίτες”; Είναι σηµαντικό να αναφέρουμε ότι η σπαρτιατική ισονομία δεν είναι 
άµοιρη της κατοχής γης. Η ύπαρξη πλουσίων Σπαρτιατών και μεγάλων γαιοκτημόνων θέτει 
αμφισβητήσεις στο θέµα της ισότητας, τουλάχιστον όσον αφορά στο θέµα της οικονοµίας και 
των επιδράσεώὠν της στη συγκεκριμένη πόλη-κράτος”. 


Όποια εκδοχή και αν θεωρήσουμε ορθή για την καταγωγή των περιοίκων, εκείνη του Έφορου ή 
εκείνη του Ισοκράτη, οι περίοικοι φαίνεται πως διατηρούσαν σχετική αυτονομία οικονομική και 
δικαιϊκή στους δήµους τους και συμμετείχαν ισότιμα στις πολεμικές επιχειρήσεις ως οπλίτες”. 
Αποκαλούνταν γενικώς Λακεδαιμόνιοι και δεν εκδήλωναν εχθρικές διαθέσεις προς τη Σπάρτη. 
Ασκούσαν το επάγγελµα του ξυλουργού, του γεωργού, του κτηνοτρόφου ή του αλιέα, 
καλύπτοντας το παραγωγικό κενὀ των ομοίων. Η οικονομική τους ὁραστηριότητα όµως 
παρέμεινε περιορισμένη, εξαιτίας της αυστηρής σπαρτιατικής κηδεµονίας. 


Ο αριθµός της πληθυσμιακής ομάδας των περιοίκων είναι ουσιαστικά άγνωστος, εξαιτίας 
έλλειψης συγκεκριμένων στοιχείων. Δεν μπορούμε εδώ να ακολουθήσουμε τον κανόνα της 
αναλογίας 1/3, καθώς η Σπάρτη Φαίνεται εξαιρετικά ολιγάριθµη ως προς τα µέλη της κοινωνία. 
Οι 8-9.000 Σπαρτιάτες πολίτες’ σαφώς ήταν υποδεέστεροι αριθμητικά από τους περιοίκους. 
Άλλωστε, η αριθµητική έλλειψη και οι αυστηροί κανόνες αστυνόμευσης των µη πολιτών 
συνηγορούν προς αυτή την κατεύθυνση. 


Παρατηρούμε, λοιπόν και στην περίπτωση της Σπάρτης µια χαρακτηριστική συµµετοχή της 
πληθυσμιακής ομάδας των μη-πολιτὠν, σε παραγωγικό και στρατιωτικό επίπεδο. Ο 





17 Σακελαρίου 2000, 139. 

15 ΑπαάΓθννες 1987, 98. 

ἸλΜήλιος κ.ά. 2000, 49. 

ήλιος κά. 2000, 94. Βλ. Επίσης ΑπαάΓθννες 1987, 98. 
-ΊΝηήλιος κ.ά. 2000, 37. 

2 Νήλιος κά. 2000, 18. 

3γηήλιος κά. 2000, 185. Βλ., επίσης, Απάιθννες 1987, 242. 
”"Μήλιος κ.ά. 2000, 98. 

περιορισμός της στον παραγωγικό τοµέα ήταν επ’ ὠφελεία της σπαρτιατικής κοινωνίας, η 
οποία διατηρούσε µικρή έως ανύπαρκτη σχέση µε το σύνολο των τεχνικών επαγγελμάτων”. 


Συμπεράσματα και συγκρίσεις 

Αν αναγάγουµε την έννοια περίοικος και µέτοικος στη σύγχρονη πραγματικότητα, τότε 
ερχόμαστε αντιμέτωποι µε την εικόνα του μετανάστη. Όχι µόνο του διεθνούς αλλά και του 
εσωτερικού μετανάστη του /50 και του ’60, των δύο δεκαετιών που σημάδεψαν το ελληνικό 
αστυφιλικό Φαινόμενο. Ωστόσο, για λόγους μεθοδολογίας δεν μπορούμε να συγκρίνουμε την 
εσωτερική μετανάστευση µε την συρροή των µετοίκων ή και των περιοίκων ακόµα στις πόλεις- 
κράτη της αρχαιότητας, καθώς η Ελλάδα του σήµερα είναι µια ενιαία κρατική οντότητα και όχι 
ένα σύνολο διεσπαρµένων κρατιδίων. 


Τα ρεύματα της σύγχρονης μετανάστευσης και η άφιξη πληθυσμµιακών οµάδων που ζουν και 
εργάζονται σύννοµμα ή παράνομα στην ελλαδική επικράτεια, παρουσιάζουν σημαντικές 
ομοιότητες µε εκείνα τα ρεύματα εσωτερικής μετανάστευσης που διαμόρφωσαν το σώμα των 
µη πολιτών στις µεγάλες πόλεις-κράτη της κλασικής αρχαιότητας. Ωστόσο, θα πρέπει να 
εντοπίσουµε πως η σύγκριση ανάµεσα στο ζωντανό παρόν και το νεκρό παρελθόν, για το οποίο 
εμμέσως προσπαθούμε να αντλήσουµε πληροφορίες, είναι ενίοτε παρακινδυνευµένη. 


Το γεγονός είναι ότι οι πληθυσμιακές οµάδες μεταναστών -το μεγαλύτερο ποσοστό των 
οποίων συνθέτουν οι Αλβανοί, οι Βούλγαροι, οι Ρουμάνοι και οι Πολωνοί” και στην σύγχρονη 
πραγματικότητα οι Σύροι, οι Πακιστανοί, οι Αφγανοί κ.ά. ως σύγχρονοι µέτοικοι έχουν να 
αντιμετωπίσουν τον εθνικό μύθο, που έχει χτιστεί πάνω στην κοινή παραδοχή µιας εθνοτικής, 
θρησκευτικής Και γλωσσικής οµοιογένειας του ελληνικού πληθυσμού”΄΄. Η διαφορά βρίσκεται 
στο γεγονός ότι η πόλις-κράτος -πιθανώς εξαιτίας της περιορισμένης ἐκτασής της- διέθετε 
αποτελεσμµατικότερο τρόπο ελέγχου του µμεταναστευτικούὐ µρεύµατος και σαφώς 
ορθολογικότερο τρόπο εκμετάλλευσης του ανθρώπινου δυναμικού που τής παρείχε. 


Η ελληνική Κοινωνία δέχθηκε και δέχεται χιλιάδες μετανάστες», χωρίς να διαθέτει το 
κατάλληλο θεσμικό πλαίσιο για να αντιμετωπίσει το φαινόμενο”. Αυτό είχε ως αποτέλεσµα τη 
σπασµωδική αντίδραση της ελληνικής κοινωνίας (βλ. Φαινόμενο Τσενάι) και την αφύπνιση της 
συλλογικής µνήµης σε σχέση µετη µεταναστευτική εμπειρία του ίδιου του ελληνικού λαού. Στο 
µακρινό παρελθόν δεν διακρίνεται η ίδια σπασµωδική αντίδραση”, πιθανώς εξαιτίας του 
γεγονότος ότι ο μετανάστης της αρχαιότητας είχε να αντιμετωπίσει εξαρχής ένα δομημένο 
σύστηµα συμπεριφοράς και πολιτικής, το οποίο είτε αποδεχόταν είτε ὀχι. 


Τα θρησκευτικά κριτήρια για την αποδοχή της εικόνας του μετανάστη εμφανίζουν δυνατότητες 
αναλογικής σύγκρισης, ιδιαίτερα µετά τις ομαδικές βαπτίσεις Αλβανών μεταναστών που είχαν 
ως στόχο την αλλαγή της εικόνας τους στην κοινή γνώµη, τη διευκόλυνση της ενσωµάτωσής 
τους στην ελληνική κοινωνία και τη διεκδίκηση της πολιτικής νομιμότητας. Όσον αφορά τώρα 
στην προσφορά τους, οι σύγχρονοι μετανάστες -τουλάχιστον εκείνοι της πρώτης γενεάς- 





΄"βοιρεαια κ.ά. 1996, 153. 

ὁΝλαρβάκης 2001, 109. 

7 Μαρβάκης 2001, 21. 

5 Από στοιχεία του Ο.Α.Ε.Δ. και του Εθνικού Ινστιτούτου Εργασίας ο αριθµός των σύννομων 
μεταναστών ανέρχεται στο 1.000.000. Το 50956 διαμένει στην Αθήνα. Βλ. επίσης Καθημερινή 1/2/99, 6. 

Νπσιάκος 2003, 15. 

Σακελαρίου 2000, 140. 

ανέλαβαν τη διαχείριση επαγγελμάτων που θεωρούνται κατώτερα ή υποτιμητικά για την 
ελληνική κοινή γνώµη και αναλογικά θυμίζουν τους χειρώνακτες του Αριστοτέλη, τους 
µέτοικους και τους περίοικους, που αναλάμβαναν την εκτέλεση βαρέων επαγγελμάτων στην 
αρχαιότητα. Η συμβολή των μεταναστών, στην αύξηση του ακαθάριστου εθνικού εισοδήµατος 
είναι σηµαντική, ιδιαίτερα μάλιστα µετά τη σχετική νομιμοποίηση και την ἐνταξή τους στο 
Φορολογικό σύστημα. 


Τα στρατιωτικά κριτήρια δεν παρουσιάζουν προς το παρόν αναλογίες, εκτός και αν υπάρξουν 
σχετικές νομοθετικές ρυθμίσεις στο δίκαιο της ευρωπαϊκής ένωσης για την παροχή διπλής 
ιθαγένειας, οι οποίες θα περιέχουν και τη διάταξη της υποχρεωτικής στράτευσης. Μια τέτοια 
διάταξη ευνοεί ιδιαίτερα χώρες µε υψηλούς αριθμούς μεταναστών όπως η Ελλάδα, η Γερμανία 
και η Αγγλία, αλλά είναι εξαιρετικά αμφίβολη έως αδύνατη η εφαρµογή της προς το παρὀν, 
παρόλο που το συγκεκριµένο μοντέλο εφαρµόζεται στις Η.Π.Α. 


Βάσει των παραπάνω, η γενική εικόνα που διαμορφώνεται απὀ την ανάλυση της έννοιας µη 
πολίτης αναδεικνύει τη δυναμική καιτη ρευστότητα των πληθυσμιακών μοντέλων τόσο κατά 
την αρχαιότητα όσο και στη σύγχρονη εποχή. Σήµερα, σε µια εποχή παγκόσμιων 
πληθυσμιακών αλλαγών και ανακατατάξεων, το µάθηµα που αντλείται απὀ τη σχέση περιοίκων 
ή µετοίκων και πολιτών είναι επίκαιρο και υποδεικνύειτοτι δεν πρέπει να γίνει, προκειµένου 
να αποφευχθούν ιδιαίτερα οδυνηρέςτριβές για την ανθρωπότητα στο εγγύς μέλλον. 

